La insuportable demagògia en contra de l'art contemporani\tLa insuportable demagògia en contra de l'art contemporani\nL’1-O és una realitat material\tL’1-O és una realitat material\nQuina normalitat? Una societat sense memòria és una societat venuda\tQuina normalitat? Una societat sense memòria és una societat venuda\nEls autònoms són els grans perdedors de la pandèmia\tEls autònoms són els grans perdedors de la pandèmia\nEntrevista a Jordi Domingo, president de la sindicatura electoral del Consell per la República · Les eleccions es faran els dies 29, 30 i 31 d'octubre\nJordi Domingo, advocat i cònsol major del Consolat de Mar, és president de la sindicatura de les eleccions del Consell per la República, que es faran els dies 29, 30 i 31 d’octubre. Parlem amb ell per a saber com funcionaran aquestes eleccions i quins són els envits d’aquesta primera convocatòria electoral. A banda de parlar dels canvis formals, que són de gran abast perquè és la primera vegada que es vota electrònicament i amb llistes obertes, Domingo valora el significat d’aquesta votació per al futur del país.\nQui són els 525 candidats a l’Assemblea de Representants del Consell per la República\n—Quin és el paper de la sindicatura en aquestes eleccions?\n—La sindicatura és l’element bàsic per a garantir l’execució de les votacions de la manera que el reglament preveu. Perquè es facin amb la màxima netedat, seguretat i transparència. La sindicatura és formada per cinc membres titulars i dos de suplents. Tots són juristes reconeguts.\n—Quines tasques heu fet fins ara?\n—Hem acreditat que és ben organitzat i que no hi ha cap possible manipulació. Un cop fet això, hem garantit que el cens complia tots els requisits que estableix el reglament. I un cop constatat això, hem entrat a la fase de candidatures que ara anem tancant.\n—Quin és el cens?\n—El cens tancat el dia 18 de setembre, a les 24 hores, és de 87.830 persones. Aquest cens neix del registre ciutadà i en forma part tothom qui està al corrent de les obligacions que ha adquirit. La sindicatura té una certificació de tots els membres que compleixen els requisits, un dels quals era estar al corrent de pagament.\n—La gent que es va apuntar al Consell de la República abans del 18 de setembre, com pot comprovar si és en aquest cens?\n—Molt fàcil: ha d’anar al seu perfil de ciutadà i hi trobarà la targeta censal amb tota la informació. Són dades personals i així es manté la confidencialitat.\n—Fa poc el registre ciutadà del Consell de la República va arribar a 100.000 inscrits.\n—Sí, el dia 11 d’octubre es va arribar a 100.000 inscrits al registre ciutadà, però els qui s’hi van apuntar a partir del 19 de setembre no podran votar en aquestes eleccions. Com és lògic, no hi podia haver increment de persones una vegada s’havia acabat el termini d’inscripció.\n—I les candidatures?\n—A partir que la constatació que el cens s’ha tancat, hem entrat a la fase de la recepció de candidatures. En total caldrà escollir 121 representants, dels quals 81 són elegits en les circumscripcions de la ciutadania i 40 són representants dels càrrecs electes del Principat. La gent s’ha anat presentant d’acord amb les seves possibilitats. La sindicatura, fins el 7 d’octubre, ha fet la revisió de les 530 candidatures. El reglament ens obligava a publicar totes les candidatures, tant les acceptades com aquelles en què havíem detectat irregularitats. La gent a qui s’han notificat les han pogudes solucionar fins al 10 d’octubre i l’11 es va fer la proclamació provisional. Ara el procés de reclamacions o impugnacions és obert fins el 13 d’octubre (avui) i el 16 d’octubre es publicaran les candidatures definitives.\n—Per què hi ha dos grups de votacions?\n—Això és un criteri polític que van decidir els antics membres de l’assemblea provisional i la sindicatura no hi té res a dir.\n—Perquè l’electorat ho entengui: hi ha dues urnes diferents?\n—Els càrrecs electes són una circumscripció única i n’han de sortir elegits 40 representants. Els altres 81 representants, els electors els podran votar dins la seva circumscripció, és a dir, cadascú només podrà votar els candidats del territori a què pertany.\n—La circumscripció per a votar coincidirà amb el lloc on el ciutadà és empadronat?\n—És l’adreça que l’elector ha fet constar en el registre ciutadà del Consell de la República, quan s’ha inscrit. Aquí sí que hi ha una petita disfunció perquè les circumscripcions, tal com les van repartir els consells locals no coincideixen exactament amb les del districte postal. És una situació que no podem resoldre. Hi ha gent que voldria votar en un districte perquè hi viu, però no hi podrà votar perquè en el reglament la circumscripció és fixada d’una altra manera.\n—Si vull votar com ho hauré de fer?\n—Durant tres dies consecutius, sense solució de continuïtat, la gent tindrà l’accés obert per votar. A les nou del matí del dia 29 d’octubre s’obriran les urnes per al vot electrònic i es mantindran obertes fins a les vuit del vespre del dia 31. Un cop emès el vot, ja no es podrà modificar, és a dir, que quan algú hagi votat se li tancarà automàticament l’accés al vot.\n—Per acreditar el vot, què es demanarà?\n—El votant haurà d’entrar al seu perfil de ciutadà, mitjançant l’aplicació o la web, amb la seva ID i la seva contrasenya. En accedir-hi es trobarà amb un espai nou habilitat especialment per a les votacions, que es dirà “Votacions a l’Assemblea de Representants”. Quan hi entri, hi trobarà dos apartats, un per a votar els càrrecs del bloc territorial i un altre per a votar els càrrecs electes. El votant seleccionarà els candidats i finalment només haurà de clicar al botó “votar”. Entenem que és molt senzill i intuïtiu.\n—I si algú no troba la ID o contrasenya?\n—Per a recuperar tant la ID com la contrasenya i poder accedir a l’espai de votació, n’hi ha prou aquell qui no les recordi (o les hagi perdudes) introdueixi el seu correu electrònic en aquest formulari. D’aquesta manera, podrà emetre el vot.\n—És la primera vegada que es fa servir el vot electrònic al nostre país d’una manera tan ambiciosa. Com es garantirà la seguretat del vot?\n— El sistema de votació és referenciat amb blockchain. Això vol dir que en tot moment tot allò que es fa és verificable. Es pot verificar que el cens no ha estat modificat ni abans, ni durant, ni després dels terminis establerts. També es pot verificar que el vot no ha estat modificat ni abans, ni durant, ni després, i això ens permet de certificar que els vots són vàlids i que es corresponen al cens publicat. Dit d’una altra manera, la sindicatura pot validar perfectament el procés que es desenvoluparà, amb la transparència, seguretat i netedat que cal exigir en tot procés electoral.\n—Potser sorprèn aquest sistema de vot amb llistes obertes. El sistema espanyol no les ha acceptades mai.\n—Votar així és el que sempre ha desitjat la ciutadania. Molts candidats precisament valoren que aquestes eleccions es facin en llistes obertes. Crec que això és precisament un estímul per a participar-hi. La meva experiència, no com a síndic sinó com activista durant tots aquests anys, fa evident que la gent ha reclamat sistemàticament les llistes obertes i la possibilitat de la relació directa entre el votant i l’elegit. Això és un dels elements que més il·lusió fa a la gent.\n—Quan s’acaben les eleccions, acabeu la feina?\n—No, perquè una vegada s’ha publicat l’escrutini, el 2 i el 3 de novembre es poden fer impugnacions que seran sotmeses a la sindicatura com a òrgan decisori. La sindicatura ha d’estudiar aquestes possibles impugnacions i entre el 4 i el 5 de novembre ha de resoldre-les. Un cop resoltes, el 6 de novembre es publicarà el resultat al butlletí i a la pàgina web. Després d’aquesta proclamació d’electes encara hi ha la possibilitat d’impugnar la proclamació. Encara es podrà reclamar el dia 7 i 8 de novembre. Reclamacions que la sindicatura resoldrà el 9 i el 10 de novembre. L’11 de novembre es farà la proclamació definitiva i inimpugnable. De l’11 al 13 hi ha el procés d’acceptació dels candidats. Si algú no accepta perquè ha tingut un problema és substituït pel següent més votat a la seva circumscripció. Abans del 19 de novembre l’Assemblea ha d’haver estat definitivament constituïda. Llavors la sindicatura acaba la seva funció.\n—Alguns càrrecs electes de fora del Principat s’han queixat que no poden participar com a candidats en aquestes eleccions, però sí que hi poden votar.\n—El reglament especifica a l’apartat 1.4. B que els càrrecs electes que podran participar en aquestes eleccions són els càrrecs electes del Principat de Catalunya. . Sí que puc dir que m’han trucat càrrecs electes que no són del Principat que s’hi volien presentar, sobretot de Catalunya Nord. Tots m’han fet arribar el seu desacord per la incoherència que representa que el sufragi actiu sigui de tots els Països Catalans i el passiu no.\n—I personalment que en penseu?\n—A títol personal, i sense entrar en valoracions polítiques, sí que puc dir que em sap greu que havent-hi sufragi actiu de tots els Països Catalans, el passiu no ho pugui ser.\n—Hi haurà propostes de millores del reglament per part de la sindicatura després d’aquesta experiència?\n—La sindicatura té el compromís de presentar els desajustos que hem observat durant aquest primer procés electoral a la nova assemblea i consell de govern per si els volen tenir en compte amb vista al futur.\n—Fer aquestes eleccions és un envit per als membres de la sindicatura?\n—Per primera vegada es fa un parlament a l’exterior i des del primer minut a l’últim de la constitució d’aquest parlament s’ha de garantir que ningú no pugui dir que no hi ha hagut la plena llibertat per a exercir el dret de sufragi actiu i passiu amb totes les garanties. La sindicatura ha decidit que treballaria amb flexibilitat però amb molt de rigor. Tot allò que vagi contra el reglament o atempti contra els drets d’un tercer és el llistó que nosaltres hem marcat que no es pot traspassar.\n—Com a president de la sindicatura, què us va motivar acceptar aquest càrrec i què representen aquestes primeres eleccions?\n—Tots els membres de la sindicatura –n’he parlat amb tots– vam assumir el càrrec amb una enorme satisfacció perquè creiem que aquestes eleccions marquen un abans i un després de la realitat política catalana. L’assemblea de representants pot ser un parlament a l’exterior i pot fer les coses que a l’interior no es poden fer, sense estar condicionada per la repressió. Quan parlo d’assemblea a l’exterior voldria distingir de l’estratègia exterior del govern de la Generalitat; parlo de tota una altra cosa que ha de ser cabdal per a la política interior. Tots som molt conscients que l’elecció de l’assemblea de representants és un esdeveniment històric. No tenim la bola de vidre per a saber que passarà, però és evident que és l’oportunitat històrica per a participar activament en un moment cabdal de la història del país. Això implicava sacrificar l’aspiració d’alguns de nosaltres, que amb molt de gust ens hauríem volgut implicar en aquesta tasca parlamentària de l’exterior; això no ens ho permet per incompatibilitat, però com a juristes creiem que havíem d’exercir aquesta responsabilitat.\nEleccions Consell de la República


Amb qui ha compartit protagonisme Puigdemont a Manresa? - El triangle\nAmb qui ha compartit protagonisme Puigdemont a Manresa?\nAmb la monja Lucía Caram. En la seva primera visita a Manresa com a president de la Generalitat, Carles Puigdemont ha estat rebut per Caram, qui ha exercit d’amfitriona quan el nou Molt Honorable ha arribat a la plataforma d’aliments de la localitat, una de les parades en la seva estada a la capital del Bages, centrada en la presentació del programa contra la pobresa #invulnerables.\nPuigdemont també ha visitat l’Ajuntament manresà i la Fundació Rosa Oriol, en el patronat de la qual Lucía Caram, qui es va confessar una “enamorada” d’Artur Mas durant la campanya de les darreres eleccions al Parlament de Catalunya, coincideix amb Helena Rakosnik, esposa de l’expresident Mas, i amb Pilar Rahola, biògrafa i destacada defensora de Mas.\nEn sortir d’aquesta Fundació, Puigdemont ha assistit a l’esmorzar solidari organitzat al restaurant l’Oller del Mas per mobilitzar els empresaris en la lluita contra la pobresa. “El més granat de la societat manresana es reuneix entorn de Puigdemont i sor Lucía”, ha resumit el diari local Regió7.\n“Quedo a la seva disposició i li ofereixo el que sóc i el que puc: El meu compromís amb els més pobres, el treball en xarxa per aconseguir un nou ordre, i la meva pregària confiada i fraterna”, concloïa Caram una carta oberta a Puigdemont publicada el passat 14 de gener.\nPrevQueixa dels treballadors de la CCMA pels nomenaments del Govern\nBarrientos substitueix Gimeno al TSJC


Bromera de Lletres: 01/09/10 - 01/10/10\nDia Internacional del Traductor, una tasca imprescindible\nDes d'Edicions Bromera no volem passar per alt que hui se celebra el Dia Internacional del Traductor, i ens agradaria aprofitar l'ocasió per felicitar tots aquells qui fan possible que puguem llegir un clàssic o un premi Nobel en la nostra llengua.\nI és que el nom de tots aquells qui ens fan arribar obres com El llibre negre, d'Orhan Pamuk, Tot el que tinc, ho duc al damunt, de Herta Müller o El Quixot, sol quedar sempre en segon pla, quasi invisible, quan en realitat la seua tasca és fonamental, imprescindible i apassionant. En un dia com hui, cal reivindicar la visibilitat dels traductors literaris i fer un reconeixement públic del seu treball. És per això que durant tota la jornada es celebraran tot tipus d'activitats relacionades amb la traducció arreu del món. També l'Associació d'Escriptors en Llengua catalana ha previst una sèrie de lectures a diferents pobles i ciutats valencians de grans obres que hem pogut gaudir gràcies al treball dels traductors.\nPublicat per Bromera de lletres a 16:03 Cap comentari:\nTorna un dels autors més emblemàtics del nostre catàleg: el premi Nobel Orhan Pamuk. Després de la publicació de l'evocadora novel·la El museu de la Innocència, ara arriba el títol amb el qual l'autor turc es va donar a conéixer a escala internacional: El llibre negre.\nL'ibra és un vertader mosaic de la ciutat d'Istanbul: els carrers, les llums, la història... Tot un exercici literari ple de referències, profundament commovedor i poètic, embolcallat amb un argument intrigant sobre una misteriosa desaparició. Et convidem a fer un tast de l'obra.\nI si encara vols saber més, et deixem un article que l'autor recull a Altres colors, on fa una reflexió al voltant de El llibre negre, deu anys després.\nPublicat per Bromera de lletres a 13:09 Cap comentari:\nI per fi coneixem el nom del guanyador de l'exemplar de Les portes del paradís signat per l'autora, Yiyun Li: Enric Albert (Carcaixent) ha sigut l'afortunat. Enhorabona! Des d'Edicions Bromera us agraïm a tots els participants els vostres correus i missatges i us animem a continuar participant en futurs concursos.\nEn Les portes del paradís, Yiyun Li aconsegueix teixir un retrat colpidor de la valentia i la fragilitat humanes en la Xina dels 70 en una novel·la que et convidem a conéixer a través del tràiler i de la lectura d'un fragment, si és que encara no t'has deixat captivar per aquesta història.\nPublicat per Bromera de lletres a 13:15 Cap comentari:\nEtiquetes: Les portes del pardís, Yiyun Li\nLa companyia rodolant teatre porta a escena Els valents de valor, de Manuel Molins, un homenatge a la memòria d'Enric Valor i a la cultura popular valenciana.\nL'obra, publicada en Bromera, està basada en algunes de les rondalles populars que l'escriptor arreplegà arreu dels pobles i comarques del País Valencià com les velletes de la penya roja, l'oncle porra, el corb i la rabosa o la mare dels peixos.\nEnric Valor es presenta a l'escenari per adreçar-se al públic familiar i juvenil, amb la intenció de contar-li alguna de les velles històries que ha sentit de la gent del poble. De sobte, però, aquest intercanvi entre l'escriptor i el públic es veu interromput per l'aparició sorprenent d'alguns dels personatges dels contes populars amb una actitud una mica rebel i que ens plantejaran una sèrie de situacions divertides i plenes d'aventura.\nEn el deu aniversari de la mort de l'escriptor de Castalla, la companyia porta endavant aquest espectacle que implica la recuperació de les rondalles populars i una oportunitat única per a apropar als més menuts l'origen, els arrels i costum de la nostra cultura, així com les ganes de mantenir-la viva.\nPublicat per Bromera de lletres a 9:35 1 comentari:\nEtiquetes: Manuel Molins\nEdicions Bromera està a punt de publicar els primers títols de Diaris de vampirs, de L.J Smith, la saga que va despertar la passió per les criatures de la nit. Actualment són diversos les canals de TV que estan emetent una adaptació televisiva de la sèrie que s'ha convertit en tot un fenomen als Estats Units, com ara, TV3 o TNT. Anterior a la saga Crepuscle, el triangle amorós entre la jove Elana Gilbert i els germans Salvatore ha captivat milers de fans de l'univers vampíric i de les històries d'amor amb pinzellades dramàtiques.\nPer a aquells que tinguen més set de vampirs ací us deixem un mosset del llibre de la sèrie: Despertar, que trobareu a les llibreries a partir del 18 d'octubre. En aquest primer títol, la història se centra en l'arribada a l'institut de Fell's Churc d'un nou i misteriós alumne: Stefan Salvatore. El seu atractiu captivarà l'Elena Gilbert, una jove amb un futur prometedor però que passa per mals moments amb la mort dels pares. L'arribada de Stefan, però, coincideix amb una sèrie d'assassinats cruents a Fell's Church i....\nLlig el primer capítol ací.\nEstigues atent al nostre bloc per a descobrir tots els detalls i misteris que amaguen els llibres de Diaris de vampirs i coneix de prop els personatges. Et convidem a saber més de Diaris de vampirs al fòrum de TV3 i al grup d'amics de Facebook.\nPublicat per Bromera de lletres a 10:14 1 comentari:\nEtiquetes: Diaris de vampirs\nPublicat per Bromera de lletres a 11:19 Cap comentari:\nAmor i erotisme al "Tirant": els passatges més transgressors i moderns de l'obra de Martorell\nBromera ha incorporat el títol Amor i erotisme al "Tirant" a la col·lecció "Els Nostres Autors". Es tracta d'una novetat important amb selecció, introducció i notes de Ricard Bellveser a partir de la versió més prestigiosa de l'obra de Joanot Martorell, a càrrec d'Albert Hauf. La publicació s'emmarca en l'Any Tirant lo Blanc, que celebra el 600 aniversari del naixement de Joanot Martorell i el 520 aniversari de la primera impressió de l'obra, i coincideix, així, amb el Congrés Internacional 520 Aniversari Tirant lo Blanc, que la Institució Alfons el Magnànim ha organitzat del 14 al 18 de setembre per a commemorar l'Any Martorell.\nSota el lema "La novel·la de Joanot Martorell i l'Europa del segle XV", el congrés pretén millorar el coneixement de l'obra més universal de la nostra literatura en l'àmbit internacional de manera directa i no mitjançant altres autors antics, alhora que ofereix una visió acurada del marc cultural europeu en què es va gestar. Un dels projectes que ha nascut al voltant del congrés és el de la traducció del Tirant al grec, al turc i a l'àrab gràcies al treball de l'Ivitra (Institut Virtual de Traducció de la Universitat d'Alacant).\nAmor i erotisme al "Tirant" vol fer la seua contribució a l'Any Martorell perquè, segons afirma Bellveser en la introducció, "triar les pàgines de tema eròtic i amorós més destacades del text de Martorell, és prendre el cor del relat, la seua part més còmplice, més unida a la vida real, més compartible, fins i tot passats els segles". Són moltes les pàgines en el Tirant lo Blanc que descriuen relacions amoroses i eròtiques amb una contundent càrrega desmitificadora, amb què l'autor ironitza sobre valors que en aquell moment eren inqüestionables. Aquest fet confereix a l'escriptura de Martorell un rellevant poder transgressor i de modernitat, a més d'un atreviment que encara ara produeix sorpresa i admiració.\nPublicat per Bromera de lletres a 16:02 Cap comentari:\nEtiquetes: Joanot Martorell, Tirant lo Blanc\nEl grup VerdCel presentarà Petjades.VerdCel canta a Raimon en la Setmana del Llibre en Català el dissabte dia 18 de setembre. A les 20.00 h tindrà lloc la presentació del treball a càrrec d'alguns components de VerdCel i del periodista Xevi Planas, qui ha tingut cura de la introducció del llibre i esdevé un dels grans coneixedors de la trajectòria del cantautor de Xàtiva. I a partir de les 20.30h l'escenari Àgora del Parc de la Ciutadella acollirà el recital en directe del grup VerdCel.\nPetjades és el primer CD íntegre de versions de cançons de Raimon que edita un grup o cantant. Però és molt més que això. És, sobretot, un viatge multimèdia per l'obra del cantautor des de la visió de VerdCel, un grup jove que ofereix a les noves generacions aquesta magnífica aproximació a l'univers de la nova cançò en el 50 aniversari d'Al vent.\nA més del CD amb 15 composicions de Raimon versionades, Petjades inclou dos documentals inèdits ( Raimon '65 i D'un temps, d'un país) filmats als anys 60 pels prestigiosos directors de cinema Carles Duran i Llorenç Soler, un curmetratge del mateix grup i un còmic que evoca la descoberta de Raimon des de la mirada d'un xiquet. Com el mateix Raimon diu: "un nou alè per a unes cançons estimades".\nAcí us deixem un tast: Treballaré el teu cos\nPer fer una ullada al còmic fes clic.\nPublicat per Bromera de lletres a 16:05 Cap comentari:\nA l'octubre arriba a les llibreries Subsòl, un joc literari més d'un recull de relats convencional. A partir d'una fotografia del metro de París, set escriptors de renom, agrupats sota el nom d'Unai Siset, es plantegen el repte d'escriure un llibre conjunt.\nLa instantània capturada al metro de París es converteix en el pretext per a endinsar-nos en la intimitat d'alguns dels rostres que hi apareixen, aliens a les històries que amaguen la resta de companys de viatge. A través d'aquests relats, coneixerem les pasions i les vides internes, les frustracions i les desesperances, els secrets i els somnis d'aquestes persones que, gràcies al doble objectiu de la fotografia i de l'escriptura, han esdevingut personatges. Què oculten els rostres que poblen la fotografia de Peter Turnley? Vols baixar tu també al subsòl?\nL'aventura literària continuarà a partir del 15 de setembre en el bloc dels autors.\nPublicat per Bromera de lletres a 12:47 Cap comentari:\nLa Setmana del Llibre en Català arriba a la 28 edició amb una renovada aposta que pretén reunir el major fons editorial de llibres en català, a més d'oferir una variada programació d'activitats. Bromera ha volgut sumar-se a aquesta festa literària i per això durant els propers caps de setmana hi estaran al Parc d ela Ciutadella autors com Isabel-Clara Simó (Homes), Joan Pons (La casa de gel, Premi de Narrativa Ciutat d'Alzira), Carles Cortés (Sara, la dona sense atributs), Maria Carme Roca (Qui és el de la foto?, Premi Bancaixa de Narrativa Juvenil) i el grup VerdCel (Petjades. Verdcel canta a Raimon).\nA més de signar exemplars en l'espai batejat com El chill out de la veu (al costat del Drac Café), els autors podran compartir alguns fragments de les seues obres, conversar amb els lectors i compartir reflexions al voltant del món editorial.\nDins del programa d'activitats, cal destacar la presentació de Petjades. VerdCel canta a Raimon a càrrec del grup VerdCel i del periodista Xevi Planas. A banda de la presentació, VerdCel oferirà un concert a l'escenari Àgora el dia 18 de setembre a partir de les 20.30.\nAquestes són només algunes de les activitats que se celebraran al voltant de la Setmana del Llibre en Català en la qual s'han previst concerts, tertúlies, còctels, animacions, conta-contes, cinema, sopars literaris... Com cada any, tindrà lloc el lliurament del Premi Trajectòria que l'any passat va recaure en l'escriptors alcoiana Isabel-Clara Simó.\nPublicat per Bromera de lletres a 16:04 3 comentaris:\nEtiquetes: Setmana Llibre Català\nDel 6 al 12 de setembre es distribuiran 200.000 fragments de Les portes del paradís, de Yiyun Li, als usuaris del transport públic, dins de la campanya Tasta'm de foment lector de la Generalitat de Catalunya.\nYiyun Li teixeix un retrar colpidor de la valentia i la fragilitat humanes en la Xina dels 70 en una novel·la que et convidem a conéixer a través del tràiler i de la lectura d'un fragment. A més, tenim un exemplar signat per l'autora que sortejarem entre tots els lectors. Només has de respondre la següent pregunta: Quin és el nom del gos de Tong? La resposta la pots trobar al fragment que et convidem a llegir ací.\nEnvia'ns la solució abans del 20 de setembre a comunicacio@bromera.com.\nPublicat per Bromera de lletres a 16:25 Cap comentari:\nEtiquetes: Yiyun Li\nA iniciativa de l'escriptor Josep Lozano, i amb el suport de diverses entitats, una vintena de poblacions valencianes celebraran dissabte la primera edició de la Festa Estellés, un homenatge al poeta Vicent Andrés Estellés (Burjassot, 1924- València, 1993). La festa coincideix amb el dia del seu naixement, 4 de setembre, i s'inspira en el "Burns Supper", una cleebració escocesa que es fa cada 25 de gener per commemorar el naixement del poeta Robert Burns, i que consisteix en un gran àpat popular.\nEl ritual de la festa és el següent: cuinar un plat típic valencià regat amb beguda de la terra, llegir un poema representatiu d'Estellés i cantar poemes i cançons d'altres autors. El sopar es farà dissabte a Alboraia, Alginet, Benimaclet, Benimodo, Benaguasil, Benicarló, Burjassot, Canals, Dénia, Elx, Guardamar, la Núcia, Manuel, Montcada, Monserrat, Otos, Picany, Sant Joan, Teulada, Torrent, Vilamarxant i Vinarós. La festa ha sigut promoguda també a Barcelona on es celebrarà el dia 10 de setembre.\nLlegiu la carta oberta de l'escriptor Josep Lozano ací\nPublicat per Bromera de lletres a 12:09 Cap comentari:\nEtiquetes: Vicent Andrés Estellés\nBromera incorporarà al seu catàleg la popular saga de L.J Smith Diaris de vampirs que actualment triomfa a TV3 gràcies a l'adaptació televisiva realitzada per Warner Bross. Anterior a la coneguda Crepuscle, de Stephanie Meyer, aquesta sèrie es publicà als anys 90 i està considerada als Estats Units la saga originària que va despertar la passió per la literatura de vampirs.\nEl despertar és el primer llibre d'una sèrie de novel·les ambientades a Virgínia, a la fictícia localitat de Fell's Church, i amb un triangle amorós entre tres joves com a centre de la història. Damon i Stefan Salvatore són dos germans vampirs que tot i la centenària vida que els uneix, poc tenen a veure. Elena, una jove de 17 anys amb un futur social prometedor, es debatrà pels sentiments cap a tots dos. L'honestedat, l'atractiu i la bondat de Stefan capten la seua atenció, però hi ha alguna cosa en l'inquietant i perillós Damon que també l'atraurà. En aquest primer volum, però, la història se centra en l'arribada a l'institut de Fell's Church d'un nou i misteriós alumne: Stefan Salvatore. Coincidint amb la seua arribada, comencen a esdevenir-se una sèrie d'assassinats cruents. A poc a poc, la sospita recau en el nouvingut, però és realment Stefan Salvatore el responsable dels assassinats?\nEstigues atent, prompte et contarem més detalls...\nPublicat per Bromera de lletres a 15:58 Cap comentari:\nBromera publicarà vora 40 títols en el proper trimestre\nBromera incorporarà al seu catàleg vora quaranta títols entre els mesos de setembre i desembre de 2010. L'editorial continua apostant per la combinació dels nostres autors, la traducció de prestigiosos escriptors internacionals i els clàssics de la literatura, units sota el denominador de la bona literatura.\nEntre les novetats destacades en la col·lecció "L'Eclèctica", trobem Subsòl, la primera obra d'Unai Siset, nom sota el qual set escriptors amb una trajectòria sòlida plantegen als lectors un joc literari originial. Altres títols importants per a questa tardor són L'estany de foc (Premi Blai Bellver de Narrativa), de Silvestre Vilaplana, que narra l'apassionant persecució per part de la inquisició d'una bíblia traduïda a la "llengua vulgar", i la paròdia que l'investigador Salvador Macip fa del món científic en El joc de Déu.\nPel que fa als autors internacionals, en aquesta mateixa col·lecció destaquem la publicació d'Els infinits, de John Banville, que després de la seua incursió en el gènere negre amb el pseudònim Benjamin Black, reprén el seu pols narratiu com a Banville, i El llibre negre, d'Orhan Pamuk, novel·la amb la qual el Premi Nobel turc aconseguí ser reconegut internacionalment i que s'incorpora a altres títols ja publicats en la nostra llengua per Edicions Bromera.\nAutors clàssics com Joan Fuster en assaig i Víctor Hugo en teatre, o la figura de Joanot Martorell, protagonista d'una obra divulgadora de gran format amb què commemorem l'Any Martorell, es combinen al nostre pla de publicacions amb autors contemporanis en poesia com ara Juli Capilla o Maria Carme Arnau.\nCom sempre és reeixida també l'aposta per la literatura infantil i juvenil amb títols d'autors coneguts internacionalment com Philip Pullman o Judith Kerr, però també d'escriptors del nostre país com Maite Carranza o Andreu Martín.\nEstigues atent al nostre bloc perquè t'anirem oferint alguns avançaments per tal que pugues fer un tast del que t'hem preparat per a aquesta tardor!\nPublicat per Bromera de lletres a 16:07 Cap comentari:


Aquestes 5 ETS són incurables, però aquí hi ha les millors maneres de tractar-les - Salut I Fitness | Abril 2021\nL’aprenentatge de tenir una infecció de transmissió sexual no és mai ideal, sobretot quan s’assabenta que n’heu contractat amb una visió fosca. Tot i que no hi ha cura per a algunes ETS, sovint hi ha opcions de tractament per disminuir o alleujar els símptomes. Quan es tracta de la seva salut sexual, no hi ha millor moment per jugar-hi segur. A continuació, es mostren cinc ETS incurables i les millors opcions de tractament per a cadascun.\nNo pots curar l'herpes, però tens opcions. | Puhhha / iStock / Getty Images\nL’herpes genital inclou dos tipus de virus: l’herpes simplex 1, que tendeix a viure al voltant de la boca en forma de ferides, i l’herpes simplex 2, que sol viure al voltant dels genitals. Quan la majoria de les persones pensen en l'herpes, em vénen al cap imatges de butllofes al voltant de la regió genital. Durant un brot apareixeran aquestes butllofes plenes de líquids i, eventualment, es trencaran, deixant ferides doloroses durant aproximadament dues setmanes.\nSegons els centres de control i prevenció de malalties, 1 de cada 6 persones als EUA entre 14 i 49 anys té herpes genital.\nOpcions de tractament si teniu herpes\nHi ha medicaments que podeu prendre si s’infecta amb l’herpes. | iStock.com\nSorprenentment, la majoria de les persones que tenen el virus en realitat no ho saben. Com que les nafres existeixen habitualment a la pell i als voltants de la regió genital, els preservatius no protegeixen al 100% una persona de contraure herpes, per la qual cosa és tan important fer-ne la prova. Si heu pogut comprovar positivament el virus, el CDC diu que hi ha medicaments que ajuden a prevenir o a escurçar els brots. Normalment, es pren un medicament al dia i també disminuirà el risc que la seva parella també s’infecti.\nEs posa a prova el VIH per detectar-lo d'hora. | iStock.com\nProbablement la malaltia més coneguda (i temuda) de tots ells, el virus d’immunodeficiència humana ataca greument el sistema immunitari d’una persona i pot causar el síndrome d’immunodeficiència adquirida, la SIDA, quan es deixa sense tractament. El VIH es propaga a través de fluids corporals i destrueix les cèl·lules T del cos, que són essencials per al sistema immune per combatre les infeccions i les malalties.\nMalgrat la investigació, les persones que s’infecten amb el VIH ho tindran per a la vida, ja que no hi ha cura. A finals del 2013, uns 1,2 milions de persones als EUA vivien amb VIH, i el 2015, a prop de 40.000 persones van ser diagnosticades. El VIH, que pot progressar i estendre's ràpidament, té tres etapes: infecció per VIH aguda, latència clínica i SIDA.\nLes tres etapes del VIH\nLes etapes inicials del VIH podrien sentir com la grip. | iStock.com/IPGGutenbergUKLtd\nLa infecció aguda per VIH es refereix al període de dues a quatre setmanes després que una persona s'hagi infectat. Durant aquest temps, és molt contagiós i sol tenir símptomes semblants a la grip. També és possible que una persona no tingui símptomes, o que només suposi que tingui la grip, per la qual cosa és imprescindible fer-se una prova si creieu que heu estat exposats.\nEn la fase de latència clínica, una persona pot sentir-se bé, però el VIH continua present i el virus es reprodueix a nivells baixos. Si segueixen un tractament adequat, una persona podria viure en aquesta etapa durant diverses dècades i les seves possibilitats d’infectar algú altre són menors.\ncançons country de bob dylan\nUna persona entra a la fase final, la sida, quan el seu sistema immune està tan malmès que no pot lluitar ni tan sols amb la malaltia més comuna. Quan es deixa sense tractament, els que tenen sida solen tenir tres anys de vida.\nOpcions de tractament si teniu VIH\nLes persones amb VIH viuen més temps gràcies a importants avenços mèdics en les opcions de tractament. | iStock.com\nLa teràpia antiretroviral és el millor mètode per tractar el VIH. Si es pren cada dia, aquest tractament pot allargar dramàticament la vida d’una persona amb VIH, mantenint-la sana i disminuint la possibilitat d’infectar-se d’altres.\nDes de la seva introducció a mitjan anys noranta, la teràpia antiretroviral ha tingut un gran impacte en l'epidèmia de la sida. Abans d’aquesta opció, les persones amb VIH podrien progressar a la sida en pocs anys, mentre que avui dia, algú amb VIH pot viure gairebé sempre que algú que no tingui el virus, segons CDC.\nAquesta malaltia és molt freqüent. | iStock.com\nCom que el papilomavirus humà és la infecció de transmissió sexual més comuna als EUA, és necessari tenir un lloc a la nostra llista. De fet, segons el CDC, gairebé tots els homes i dones sexualment actius aconseguiran el VPH en algun moment de la seva vida, i uns 79 milions d’americans actualment estan infectats. El problema del VPH, però, és que malgrat les moltes línies existents, el virus sovint no es troba desapercebut. Fins i tot si la seva parella no ha tingut mai cap símptoma, el virus encara pot passar per sexe vaginal, anal o oral.\nOpcions de tractament si teniu VPH\nLa vacuna contra el VPH pot ajudar a protegir-se contra el virus. | iStock.com\nEs recomana la vacuna contra el VPH com a mesura preventiva. Si desenvolupes berrugues genitals, el teu metge pot receptar-te medicina d’actualitat. Altres opcions per eliminar les berrugues són congelar-les o cremar-les, cirurgia o làsers. Si el vostre metge ha detectat un precàncer de coll uterí, la prevenció encara és possible si es detecta prou d'hora.\nL’hepatitis B és molt contagiosa. | iStock.com\nTot i que hi ha cinc tipus d’hepatitis, el tipus B s’escampa més freqüentment per sexe. Segons Planned Parenthood, es tracta d’una infecció hepàtica causada per un virus. Tot i que pot ser greu, no hi ha cura, per la qual cosa és important protegir-se contra la vacuna contra l’hepatitis B i tenir relacions sexuals segures. És molt contagiós i es pot transmetre en contacte amb semen, líquids vaginals, sang i orina.\nOpcions de tractament si teniu hepatitis B\nPer a l’hepatitis B crònica, necessitareu medicaments. | iStock.com\nAfortunadament, l’hepatitis B normalment desapareix per quatre a vuit setmanes i sovint no apareixen símptomes. El seu metge pot recomanar-te descansar, menjar bé i obtenir molts líquids. No obstant això, una de cada 20 persones que pateixen hepatitis B a mesura que els adults es converteixen en portadors, el que significa que tindran una infecció per hepatitis B crònica. En aquest cas, hi ha medicaments que el vostre metge pot proporcionar per ajudar-lo a tractar-lo.\nAquesta malaltia s’està fent resistent a molts antibiòtics. | iStock.com\nComencem a dir que sí, la gonorrea respon a la medicina. Tot i això, les notícies recents suggereixen que aquesta malaltia de malaltia cardíaca comuna s’està convertint ràpidament en la seva resistència al règim d’antibiòtics de confiança (que és una mala notícia per a les 8.20.000 persones amb noves infeccions per gonorrea als EUA cada any). Tot i que una persona amb gonorrea no pot presentar signes, els símptomes poden incloure una sensació dolorosa o ardent quan orina, descàrrega de la vagina o del penis, sagnat vaginal entre períodes i testicles dolorosos o inflamats.\nOpcions de tractament si teniu gonorrea\nUn metge li receptarà medicaments si es demostra positiu. | iStock.com\nEl seu metge receptarà un tractament que impliqui dos medicaments per aturar la infecció, tot i que aquest tractament no anul·larà cap dany permanent ja causat per la malaltia. Malauradament, el CDC diu que l’existència de ceps resistents als medicaments posen en perill l’efecte del medicament i, si els símptomes continuen després de rebre tractament, és important informar-ho al seu metge.\nSi us heu exposat a una possible ETS, fer-ne la prova és l’única manera de saber si heu estat infectats. No cal que hi hagi cap risc quan es tracti de la vostra salut.\nllista de metro tancant\ntaronja és el nou sou de repartiment negre\ncoses de britney spears\npoldark enganya a demelza\nEl primer motiu per no comprar un equip nou


L'Ajuntament planteja una rebaixa de la pressió fiscal a Castelló per segon any consecutiu\nL'Ajuntament rebaixa per primera vegada l'impost de construccions i obres per a afavorir les xicotetes reformes.\nSobre aquest tema, el regidor Ignasi Garcia ha manifestat que "aquesta rebaixa afectarà a totes les llars castellonenques, aproximadament unes 87.000, i a la pràctica totalitat de la resta d'immobles de la ciutat com a locals, comerços, xicotetes i mitjanes empreses, etc.".\nEl mateix augment de la bonificació es proposa per a les bonificacions a aquells immobles que es destinen a ús social (cessió gratuïta o lloguer social a famílies en risc d'exclusió social o en procés d'inclusió). Així es passaria del 30% de bonificació que es va establir per primera vegada en 2017 al màxim legal del 95%. Quant a l'IBI per l'ús de renovables, també s'aposta per establir el màxim legal del 50%, enfront del 25% que s'ha aplicat per primera vegada enguany 2017. D'aquesta manera, es vol potenciar l'ús d'instal•lacions per a l'aprofitament elèctric de l'energia provinent del sol.\nGarcia ha volgut recordar que "l'actual equip de govern sempre ha fet esforços per a mantenir la pressió fiscal i no augmentar-la en la part del rebut en el qual nosaltres podem incidir, mentre que la part que depèn del govern central i de la revisió cadastral que va realitzar el Partit Popular en el seu moment contínua incrementant-se perquè es va fer tard i malament".\nTambé es planteja per primera vegada una reducció del coeficient que s'aplica a l'impost de Construccions Instal•lacions i Obres (ICIO). L'Ajuntament de Castelló planteja rebaixar un 6,67% el coeficient (passaria del 3,75% al 3,50%) amb l'objectiu d'incentivar les xicotetes obres de reforma i adequació. Aquesta reducció se suma a la baixada del preu de quasi tots els mòduls per a adequar-los a la realitat del mercat, tant dels materials com de la mà d'obra, prenent com a referència la base de dades de l'Institut Valencià de l'Edificació.\nFinalment, s'ha proposat una congelació de la taxa de recollida de residus sòlids urbans amb caràcter general i es manté una quota híperreduïda a aquelles famílies en risc sever d'exclusió social ampliant la data límit per a la seua sol•licitud fins a l'1 de juny. La bonificació de la taxa de brosses per a les famílies nombroses es manté en el 15%.


Visita comentada al Parc Arqueològic Cella Vinaria i el celler Bouquet d’Alella – Tribuna d'Arqueologia\nArqueologia experimental / Assentaments rurals i vil·les / Món econòmic / Notícies / Roma i Antiguitat Tardana\nVisita comentada al Parc Arqueològic Cella Vinaria i el celler Bouquet d’Alella\n27 octubre 2011 xarxesDeixa un comentari\nDel vi Laietà al vi Denominació d’Origen Alella. El dia 30 d’octubre es durà a terme la visita a la Cella Vinaria de Teià i el celler Bouquet, amb l’objectiu de descobrir la tradició i la cultura del vi de la Laietania romana.\nLa visita es farà a càrrec de l’equip del Parc Arqueològic Cella Vinaria de Teià (el Maresme) amb l’objectiu de fer conèixer l’entorn vitivinícola del parc, la seva importància per a la producció i comercialització del vi. Aquest fet ha perdurat al llarg del temps, amb la visita a un celler en actiu, Bouquet d’Alella, una preciosa masia del segle XIII situada a tocar del casc urbà d’ Alella i rodejada de vinyes. I és que la vinya es conreava en els vessants de la serra de Marina des d’època romana. El clima mediterrani i un sòl propici van donar fama al vi laietà que es produïa en aquesta llenca del litoral, alabat pels historiadors Plini i Marcial.


L’actor Antonio Resines confessa per què va estar a la presó\nL'artista madrileny ha desvelat els seus antecedents penals i administratius en el programa de ‘La Resistencia’ mentre era entrevistat pel presentador David Broncano\ndivendres, 5 de juliol 2019 - 13:52h\nAntonio Resines confessa que va estar ingressat a la presó | ECOTEUVE\nAbans de l’inici de les vacances d’estiu, Antonio Resines va passar pel plató de ‘La Resistencia’ el passat dimecres 3 de juliol. A més d'explicar-li a David Broncano, presentador del programa, la seva experiència de joventut en la mili, també va sincerar-se sobre una etapa de la seva vida que fins ara desconeixíem: la seva estada a la presó.\nSegons ha explicat 'Ecoteuve', l’actor va començar declarant que «vaig estar al calabós, perquè tenia antecedents penals. Penals i administratius». Broncano va voler saber amb més detalls quin era el motiu d’aquest historial policial, i l’actor va afanyar-se a respondre: «Perquè vaig segrestar un autobús. Em van posar una multa que t’hi cagues, 100.000 pessetes».\n«Vam anar a segrestar l'autobús»\nSegons va relatar Antonio Resines, els fets van ocórrer l’any 1973 quan estudiava Ciències de la Imatge a la Universitat Autònoma de Madrid i va haver-hi una pujada de les taxes universitàries. Molts estudiants van revoltar-se, entre ells el mateix actor, i van agrupar-se per protestar: «Vam anar a segrestar l’autobús i hi havia gent a dins i vam pensar que era perquè anaven a unir-se a la nostra protesta. Doncs no, era la policia», va comentar amb humor l’actor.\n«Mentre entràvem els quatre primers idiotes, tots cap a la presó. Fins i tot el conductor era policia... No estàvem ben organitzats», va admetre Resines, i va afegir que van ser ràpidament traslladats a la Direcció General de Seguretat. David Broncano va descriure aquesta anècdota com «l’acte reivindicatiu més patètic de la història», i Antonio Resines va concloure que «gràcies a uns contactes va evitar la multa, però va ser un disgust».\nLa sorpresa de l’entrevista va ser descobrir que el pare del presentador de ‘La Resistencia’ també va veure’s implicat en aquestes revoltes, tot i que de manera diferent. Així doncs, l’home va procedir a explicar la seva versió dels fets després d’escoltar l’actor madrileny: «Jo estava a la facultat d’Econòmiques i recordo perfectament aquella moguda. Us van enxampar com a uns babaus», va comentar.\n«Me’n recordo perfectament perquè a més, va haver-hi una vaga a continuació perquè us fotessin fora de la presó», va explicar el pare de David Broncano. Davant d’aquesta declaració, el presentador estava visiblement sorprès i no va poder evitar interrogar el seu progenitor: «Un moment, però tu vas protestar perquè fotessin fora a Resines de la presó?». «Es veu que sí», va confirmar l’home mentre reia, i a l’instant el seu fill el va convidar a pujar al plató.\n«Jo crec que és preciós que el programa acabi amb una abraçada dels dos perquè et va treure de la presó el meu pare», va dictaminar el presentador, encara incrèdul per descobriment que acabaven de fer.\nAntonio Resines revela les pèrdues que va sofrir com a productor\nBelén Rueda revela que va tenir un afer amb l'actor Antonio Resines mentre rodaven ‘Los Serrano’


Ruta en bici Cala Millor Porto Cristo - VisitCalaMillor\nItinerari Cala Millor – Sa Coma – S’illot – Cala Morlanda -Porto Cristo – Camí de sa Marineta – Son Carrió -Camí dels Molins – Camí de Cas Canonge – Camí de Na Gatera – Sa Coma – Cala Millor\nDes del punt de sortida anirem cap a Sa Coma seguint les indicacions, per les avingudes Baladres i Savines. Sense deixar aquesta avinguda seguirem fins que arribem a un stop, a s’ Illot.\nGirant a l’esquerra hi trobarem el Poblat Talaiòtic de s’ Illot, una de les restes arqueològiques més importants de l’illa. És accessible i la seva visita inclou el Centre de Visitants que ens ajudarà a la seva interpretació.\nTornant a l’ avinguda Savines, creuarem el torrent de Can Amer, que divideix els municipis de Manacor i Sant Llorenç, i seguirem en direcció a Cala Morlanda – Porto Cristo. Des d’aquest petit nucli turístic seguirem per la carretera en direcció a Porto Cristo i enllaçarem amb el vial per bicicletes que va des de la carretera (PMV-4023) fins al mateix poble.\nPorto Cristo és famós pel seu port natural i les coves que es poden visitar els 360 dies de l’any. Arribarem en davallada al port per gaudir de la seva vista privilegiada. Per tornar a la ruta, haurem de sortir del nucli en direcció a Manacor fins a la rotonda de la carretera Porto Cristo – Manacor (PM-420).\nDes d’ aquí seguirem per la carretera amb molta precaució i girarem a la dreta, a la següent rotonda, pel camí de Sa Marineta. Aquest camí d’uns 6 quilòmetres ens portarà, després de creuar sa camada de Sa Gruta, fins a la carretera de Son Carrió – Manacor (PMV-4021). En aquest creuers girem a la dreta i a poc més d’un quilòmetre trobarem Son Carrió.\nEn aquest poble d’interior de Mallorca cal fer un descans, es pot visitar l’església i gaudir dels productes típics de la zona: coca d’albercoc, verdura, i trampó. Una vegada reposats podem seguir la ruta de tornada a Cala Millor.\nSortirem del poble i agafarem el camí de l’ esquerre, indicat amb el nom de camí dels Molins, a uns 500 metres. Després d’ algunes pujades i baixades, a 3 quilòmetres, girarem a la dreta, pel camí anomenat de Cas Canonge. En aquest punt haurem de travessar la carretera de Sa Torre Nova, que duu a Cala Millor i seguir pel camí de Na Gatera, a 200 metres, a la dreta. El camí està sense asfaltar i hem d’ extremar les precaucions. Sense desviar-nos arribarem a la carretera de Porto Cristo – Son Servera, la travessarem i seguirem pel camí de la dreta al costat d’uns apartaments. Aquest camí connecta amb el carrer Alzina i amb l’ Avinguda Savines, a sa Coma. Des d’aquí només cal tornar al punt de partida a Cala Millor tot seguint les indicacions que trobareu dintre del nucli turístic.


L'Informatiu - Educació impulsa els nous serveis comunitaris 'Residu Zero' i 'Ment Activa'\nEducació impulsa els nous serveis comunitaris 'Residu Zero' i 'Ment Activa'\nLa Regidoria d’Educació ha iniciat aquest mes de gener dos nous programes de servei comunitari amb l’alumnat de secundària de Santa Perpètua relacionats amb l’envelliment i la ment activa i la prevenció de residus i consum. En ambdós casos, els joves participants reben quatre sessions formatives sobre les respectives matèries a treballar durant el servei.\nEl 15 de gener es va donar el tret de sortida al projecte de servei comunitari que impulsa l’estratègia Residu Zero al municipi. Un total de 25 alumnes dels Instituts Estela Ibèrica, Rovira-Forns i Col·legi Sagrada Família van participar en la primera sessió formativa que va realitzar la Fundació Rezero, que és la institució de referència a Catalunya en relació a la prevenció de residus i consum. Durant quatre sessions, s’abordaran temàtiques com la prevenció de residus i el consum responsable i s’acompanyarà als joves perquè part de l’aprenentatge el realitzin mitjançant tasques d’observació i registre gràfic dels residus que es generen durant l’hora d’esmorzar en els seus respectius centres educatius. Aquesta activitat permetrà fer una diagnosi sobre els residus generats i desenvolupar una proposta per tal d’implementar mesures de prevenció entre l’alumnat, segons ha explicat la Regidoria d’Educació que ha destacat que és la primera vegada que la Fundació Rezero participa d’un projecte de servei comunitari, seguint la metodologia de l’aprenentatge-servei. En aquesta primera trobada, també va participar l’entitat local Residu Zero, que van realitzar aportacions “molt interessants sobre la importància de la reducció de residus, posant exemples pràctics del seu dia a dia, i mostrant alguns productes bàsics que tenim a l’abast i que permeten reduir molt significativament plàstics i envasos innecessaris”, segons ha informat Educació.\nL’alumnat d’aquest servei comunitari continuarà la formació fins al 12 de febrer. Durant aquest període visitaran restaurants i comerços del municipi per tal d’avaluar si hi ha altres campanyes de la Fundació Rezero que es poden impulsar a Santa Perpètua com ara Comerç Verd, reWine o Remenja’mmm.\nD’altra banda, dotze alumnes de 3r d’ESO de l’Institut Rovira-Forns participen en el projecte Ment activa per als nostres avis. Es tracta d’un projecte intergeneracional on l’alumnat col·laborarà en la dinamització dels espais de Ment Activa de la Xarxa Municipal de Centres Cívics de Santa Perpètua. El servei compta amb la col·laboració de l’Associació de Familiars de Malalts d’Alzheimer del Vallès Occidental, amb qui s’ha coordinat el disseny de l’activitat. “Es tracta d’un projecte molt especial, que permetrà a l’alumnat apropar-se a la figura de la gent gran, descobrir aspectes de la seva generació, empatitzar amb les dificultats que poden sorgir amb l’edat, i sensibilitzar-se amb les malalties neurològiques més freqüents”, ha destacat Educació que ha afegit que “l’objectiu és crear un espai de reflexió i posada en comú, que pugui fomentar la consciència en la prevenció del propi envelliment”.\nLa Regidoria també ha recordat que l’objectiu dels serveis comunitaris és que l’alumnat experimenti i protagonitzi accions de compromís cívic i posi els seus coneixements i capacitats al servei de la comunitat.\nFoto: Servei Comunitari de l'estratègia Residu Zero / Regidoria d'Educació


NB Villa Saa Samui Tailàndia - Ofertes d'hotels amb els MILLORS DESCOMPTES EN LÍNIA Atenció al Client\nNB Villa Saa12/109 Moo 5, Soi 7, Plailaem, Choengmon, Samui, Tailàndia, 84320 - Veure al mapaTé alguna pregunta per a NB Villa Saa?Puntuació dels comentaris4,6Basada en 1 comentariNB Villa SaaVeure més fotosplatjaVeure més fotosVeure totes les 26 fotos\nSituat a l'encantadora àrea de Choengmon, NB Villa Saa gaudeix d'una posició excepcional a la les platges, els restaurants, les escapades romàntiques de Samui. A només 5 km del centre de la ciutat, la localització estratègica de l'hotel garanteix que els seus clients puguin accedir fàcil i ràpidament als punts d'interès locals. Amb la seva bona localització, l'hotel ofereix fàcil accès a les destinacions obligades de la ciutat. NB Villa Saa també ofereix moltes instal.lacions per enriquir la seva estada a Samui. Per anomenar algunes de les comoditats de l'hotel, hi ha Wi-Fi gratuït en totes les habitacions, seguretat 24 hores, bugaderia, registre d'entrada/sortida privat, servei de taxi. 1 habitacions que es distribueixen sobre 2 plantes ofereixen una càlida i plaentera escapada i comoditats modernes com ara armari, tovalloles, parquet, sala d'estar separada, televisió de pantalla plana. A més, l'oci que l'hotel ofereix assegurarà que tengui molt a fer durant el dia. NB Villa Saa és una elecció inteligents per a viatgers a Samui, i ofereix una estada relaxant i sense molèsties.\nPreu del desplaçament a l'aeroport: 600 THB Distància des del centre de la ciutat: 5 km Durada del trajecte fins a l'aeroport (minuts): 15 L'allotjament\nNombre de bars/sales: 0 Nombre de plantes: 2 Nombre de restaurants: 0 Voltatge de l'habitació: 220 Any de construcció de l'hotel: 2008 Renovació de l'hotel més recent: 2014 Aparcament


Propietaris de boscos de Collserola s'alien per prevenir incendis\nL'estat d'alguns boscos de Collserola és d'abandonament i d'acumulació de combustible FOTO: Bernat Millet\nPropietaris de boscos de Collserola s'alien per prevenir els incendis forestals\nL'estat d'abandonament de bona part dels boscos de Collserola fa que la serralada sigui molt vulnerable als incendis forestals\nper Bernat Bella 15 de setembre de 2021\nEl Parc Natural de Collserola podria cremar totalment en vuit o deu hores. És l'advertència que va llançar el cap del Grup de Recolzament d’Actuacions Forestals, Marc Castellnou, en un documental de TV3. L'estat d'abandonament dels boscos, l'augment de la temperatura o les sequeres prolongades fa que la serralada sigui cada vegada més vulnerable als incendis forestals.\nDavant d'aquesta situació, un grup de propietaris s'han unit sota l'associació Collserola Iniciatives amb l'objectiu de reduir el risc d'incendi a través d'impulsar una gestió activa dels boscos i dinamitzar l'espai amb activitats agrícoles, ramaderes o d'obtenció de biomassa. Més del 60% dels terrenys agroforestals de la serra estan en mans privades.\nEnglert: "Els boscos estan bastant abandonats i ha augmentat el risc d’incendi forestal"\n"Collserola Iniciatives surt de la preocupació d’alguns propietaris de la serra. Els boscos estan bastant abandonats i en els últims anys, per les sequeres prolongades i manca de gestió, ha augmentat el risc d’incendi forestal significativament", explica Joachim Englert, enginyer tècnic forestal de la Federació Catalana d'Associacions de Propietaris Forestals, a la que s'ha unit Collserola Iniciatives.\nUn dels eixos centrals és el desenvolupament d'una gestió activa, integral i sostenible d'aquestes fiques per convertir Collserola en un proveïdor de serveis ecològics i socials. La idea és desenvolupar usos forestals, agrícoles i ramaders que afegeixin valor al territoris i que ajudin a preservar els valors ecològics, culturals i paisatgístics de la serra. A més, volen treballar per la rehabilitació de les masies del parc natural.\nA més, l'objectiu és també pressionar l'administració perquè destini més recursos a la gestió forestal. "L’adminstració s’ha oblidat la gestió dels boscos. Hi ha molta feina a fer. A l’estiu, tots parlen d’invertir en els boscos. Però quan plou, ja ningú parla del gran risc que hi ha", lamenta.\nPèrdua d'activitat agrícola\nUn dels motius que ha fet créixer el risc d'incendi és l'abandonament dels boscos. "Fa 100 anys, moltes d’aquestes propietats eren cultius de vinya o per ramaderia. Actualment només hi ha un 1,6% de superfície agrícola, se n’ha perdut molta. I els boscos creixen anualment, acumulen biomassa", assenyala Englert.\nL'enginyer tècnic forestal assenyala que el fet de tenir un bosc sense gestionar fa més vulnerable l'espai, ja que s'acumulen molts arbres en espais reduïts i hi ha estrés hidrològic, també amb arbres morts i caiguts. Si hi hagués un incendi, les flames es propaguen molt més ràpidament i és molt difícil actuar per frenar-lo.\nGestionar el bosc, una necessitat\nA la Masia de Can Bell s'ha recuperat el cultiu de la vinya FOTO: Bernat Millet\nDavant d'aquesta situació, gestionar els boscos de Collserola s'ha convertit en una necessitat. "Volen promoure iniciatives noves a la serra. La idea és fomentar que s’augmenti la superfície agrícola i a la ramaderia. I buscar una sortida a la fusta i una és la biomassa. Es tracta de dinamitzar l'espai", resumeix Englert. En aquest sentit, ja hi ha col·lectiu que en els últims anys treballen en aquest sentit i el número de finques agrícoles ha augmentat. A Sant Cugat hi ha l'exemple de L'Ortiga a Can Monmany, la vinya de Can Bell o la Rural de Collserola, a Valldoreix.\nMés info: FOTOS I VÍDEO: La verema de la família Bell, una tradició retrobada\nAl final, l'objectiu d'impulsar aquestes activitats és trencar la continuïtat forestal del paisatge i reduir la càrrega de combustible i treballar per garantir la biodiversitat i valor social de l'entorn. "A Catalunya tenim molta massa forestal. Si no ho gestionem, es pot perdre molt ràpidament. Hem de gestionar els boscos per no perdre’ls", reflexiona Englert.\nUna altra tasca a realitzar és impulsar activitats i serveis que donin valor afegit a la fusta. "Ara s’infravalora molt", lamenta l'enginyer tècnic forestal.\nTallar un arbre no és dolent\nUna realitat que es troben els propietaris de finca és sovint el rebuig de part de la societat a la gestió forestal. "Un projecte com Collserola Iniciatives pot crear conscienciació. Moltes vegades talles un arbre i per la manca de cultura forestal, molta gent diu que és dolent. Trasllada una problemàtica a l’Amazones a casa nostra", explica. De fet, en les últimes dècades, la massa forestal a Catalunya ha augmentat de manera molt important, principalment per l'abandonament del camp.\n"Per nosaltres és molt important que arribi el missatge a la societat i als visitants. Que vegin que la gestió forestal no és dolenta. M’estimo molt el bosc i m’agradaria que la gent entengués que per preservar-lo s’ha de gestionar", insisteix.\nFront comú veïnal pel "perill permanent" d'incendis a Collserola


Les Fontetes AMPA Revista: de desembre 2015\nDes de l'AMPA volem desitjar-vos a tots vosaltres unes BONES FESTES i un BON ANY NOU 2016, la millor manera que hem trobat de fer-ho és amb música.\nLletra i música d'en Joan Thió\nAdjuntem informació del període de matrícula dels Cursos de català per a adults del Servei Local de Català de Cerdanyola per al segon trimestre gener-març 2016.\nAvui dimecres, dia 9 de desembre, podeu veure, si és del vostre interès, un nou programa de "El Vallès Educa" a Canal Terrassa i Vallès Oriental Televisió.\nCanal Terrassa: 12:30 h, 16:30 h i a les 21:00 h.\nVallès Oriental TV: 13:00h i a les 15:00h.\nAl primer reportatge d'aquesta setmana ens aproparem a Viladecavalls, concretament a l'Escola Rosella, per conèixer dues propostes singulars que hi ha a aquest centre educatiu. D'una banda, coneixerem un dels tallers tecnològics que impulsa l'equip docent de l'escola. En concret, veurem com els alumnes fan una introducció al món de la robòtica. També coneixerem un equipament de pati molt singular, com és tenir un rocòdrom.\nAl segon reportatge, veurem la primera activitat de la que participen els nens i nenes del Consell d'Infants de Castellar del Vallès. El Consell d'Infants cada curs escolar treballa un tema de ciutat per fer propostes de millores. Aquest any es centraran en l' urbanisme i van passar una tarda divertida i plena d'aprenentatges.\nPer tancar el programa, anirem a Granollers a conèixer un projecte educatiu de ciutat que impulsa el Consell Escolar Municipal. Durant un matí, acompanyarem als alumnes de l'Escola Granollers per conèixer el programa de Voluntariat Educatiu que uneix voluntaris i centres educatius.\nEn nom de l'Elvi Vila, regidora d'Immigració i Cooperació de l'Ajuntament de Cerdanyola del Vallès, us fem a mans en arxiu adjunt la programació de la TARDOR SOLIDÀRIA 2015, una iniciativa impulsada des de la regidoria amb la col·laboració de les ONGs locals com a mostra del compromís municipal amb la solidaritat.\nEl programa té la finalitat de sensibilitzar envers els principis i valors de la solidaritat, la diversitat, la pau i els drets humans a través d'activitats al voltant dels dies internacionals dels Drets Humans i de les Persones Migrades, que ens permetin construir una societat més justa que aposti per la cooperació i la solidaritat com a una fórmula més per acabar amb les desigualtats i l’exclusió.\nAprofitem l'avinentesa per convidar-vos a la 2a Assemblea oberta "Cerdanyola Ciutat d'Acollida" que tindrà lloc el dijous 10 de desembre a les 19h a l'Espai Enric Granados i que comptarà amb la participació de l'Àngel Miret, comissionat del Comitè per a l'Acollida de les persones refugiades de la Generalitat de Catalunya, i de l'Anna Recoder, tècnica del Fons Català de Cooperació que ha visitat els projectes als camps de refugiats de la Ruta dels Balcans.\nCursa Marató TV3\nEnguany, a més, es comptarà amb la participació de professionals de l'Hospital Parc Taulí, i el tema científic al que es dedica la Marató 2015 són les malalties metabòliques, la diabetis i l'obesitat. La UAB està desenvolupant importants recerques sobre aquestes malalties des de diferents vessants i creiem que és vital conscienciar la societat i els gestors polítics de la necessitat de cooperar i obtenir recursos per a la recerca i prevenció de les mateixes.\nL'organització de la cursa ha preparat quatre modalitats de cursa: una de 10 km, una de 6 Km on podeu participar acompanyats dels més petits ( a partir de 8 anys ), una caminada de 6 Km i la cursa de mobilitat reduïda, de 0, 5 km . Aquesta és una de les poques curses existents a Catalunya adreçades al col·lectiu de persones que tenen problemes de mobilitat.\nJuntament amb la Cursa, en el punt de sortida i d'arribada, s'instal·larà com cada any la fira d'entitats relacionades amb malalties minoritàries, la diabetis i l'obesitat.\nEn definitiva, s'està preparant una festa en el marc de les activitats saludables i sostenibles de la Universitat però amb un fort component solidari.\nAmb aquest correu us volem animar a participar-hi, com a corredor o corredora o com a voluntari o voluntària.\nPodeu a més realitzar donacions i "sumar km" mentre us entreneu. En aquest blog trobareu informació més detallada de les activitats que s'hi desenvoluparan el 13 de desembre.\nDes de la PAC, ens conviden a participar en una xerrada molt interessant.\nUs deixem la informació.\nUna xerrada en què els pares i mares poden reflexionar sobre la presencia de dinàmiques abusives en el dia a dia dels nens i nenes. De forma amena i sota la guia de la fundadora de la Fundació Vicki Bernadet podreu conèixer estratègies per veure si els vostres fills pateixen una situació abusiva, facilitar que us l’expliquin i pensar formes d’afrontar-la.\nLLOC: IES Banús, al carrer Sant Casimir, 12, de Cerdanyola


Portada: Notícies: Actuacions contra la processionària del pi...\nS'ha aplicat un tractament d'endoteràpia en 50 pins\n09/11/2016 La campanya contra la processionària a Artà va finalitzar la setmana passada amb la injecció mitjançant la tècnica de l'endoteràpia en 50 pins del terme municipal. Aquesta actuació s'ha dut a terme en els pins situats en zones urbanes "sensibles", com el CEIP Na Caragol, l'IES Llorenç Garcies i Font, la plaça dels Pins o la plaça de la Bassa d'en Fesol de la Colònia.\nL'actuació s'ha dut a terme després de fer un cens dels pins i està previst que continuï l'any que ve amb 50 pins més. L'Ajuntament ha optat per l'endoteràpia després que l'any passat hi va haver nombroses incidències amb la processionària.\nCada tractament amb endoteràpia costa uns 40 euros i l''actuació total ha suposat una inversió de 2.400 euros. Es tracta d'un tractament preventiu que s'ha de fer a la tardor per evitar les cuques a la primavera i té un efecte de dos anys. Per tant, està garantit que durant aquest temps els pins tractats no tendran processionària.\nPer altra banda, el Consistori també ha actuat en zones verdes municipals mitjançant la col·locació de trampes de feromones, tant a Artà com a la Colònia. En aquest cas, les bosses es varen posar abans de l'estiu, que és l'època recomanada per fer-ho.


Incentius i ajudes | Servei Públic d'Ocupació Estatal\nDins el teixit empresarial espanyol destaquen per la seva importància quantitativa i qualitativa les pimes i els autònoms. Els estudis demostren que precisament aquest tipus d'empreses i emprenedors constitueixen un dels principals motors per dinamitzar l'economia espanyola, atesa la seva capacitat de generar ocupació i el seu potencial de creació de valor.\nAquests agents econòmics han de desenvolupar la seva activitat en un entorn laboral, fiscal, regulador i financer que fan complexa la seva capacitat d'adaptació als canvis. A més, fan front a una dependència estructural del finançament d'origen bancari que pot limitar, en circumstàncies com les actuals, la seva capacitat d'expansió.\nEl marc regulador i institucional en què es desenvolupen les activitats empresarials és molt important per impulsar guanys de productivitat i optimitzar els recursos.\nPer això, cal que des de les administracions públiques es potenciï i es faciliti la iniciativa empresarial, especialment en la conjuntura econòmica actual. És necessari l'establiment d'un entorn que promogui la cultura emprenedora, així com la creació i el desenvolupament de projectes empresarials generadors d'ocupació i de valor afegit.\nEl suport a la iniciativa emprenedora, al desenvolupament empresarial i a la creació d'ocupació és la lògica comuna que vertebra el conjunt de mesures que es recullen en aquest apartat.\nEl Ministeri d'Ocupació i Seguretat Social, a la seva Guia Laboral, elaborada en el marc de la política d'informació i atenció al ciutadà, conté una informació àmplia sobre el treball per compte propi o associat, l'Estatut del Treball Autònom, el règim jurídic, les característiques, els tràmits, els ajuts, les compatibilitats, la capitalització, etc.\nPromoció de l'ocupació autònoma.\nAjuts financers ICO\nL'ICO ofereix un catàleg de línies de mediació disponibles per finançar tant projectes d'inversió com necessitats de liquiditat d'autònoms i empreses. Per a la distribució d'aquests productes, l'ICO actua en col·laboració amb les entitats de crèdit adherides a cada una de les línies. L'ICO aporta els fons i les entitats són les encarregades de la tramitació, l'estudi i l'aprovació de les operacions en les condicions establertes en les línies.\nAjuts financers ICO .\nAjuts de les comunitats autònomes\nIncentius a treballadors per compte propi i autònoms.\nReduccions i bonificacions a la Seguretat Social aplicables als treballadors per compte propi segons el que estableix la Llei 20/2007, d'11 de juliol, de l'Estatut de l'empleat autònom, modificada per la Llei 6/2017, de 24 d’octubre, de reformes urgents del treball autònom\nA) BONIFICACIONS/REDUCCIONS A LA SEGURETAT SOCIAL A TREBALLADORS AUTÒNOMS\n1.- Treballadors que causin alta inicial o que no hagin estat en situació d'alta en els 2 anys immediatament anteriors en el Règim Especial de Treballadors Autònoms (RETA).\n(El període de 2 anys serà de 3 anys quan l’Autònom hagi gaudit de les bonificacions/reduccions en el seu anterior període d'alta)\nQue optin per la base mínima de cotització\nReducció de 50 euros mensuals per la quota de contingències comunes, inclosa la incapacitat temporal durant els 12 mesos immediatament següents a la data d'efecte de l'alta.\nQue optin per una base de cotització superior a la mínima que els correspongui\nReducció mensual equivalent al 80% de la quota, inclosa la incapacitat temporal durant els 12 mesos immediatament següents a la data d'efecte de l'alta.\nAmb posterioritat al període inicial de 12 mesos previst en els dos supòsits anteriors, i amb independència de la base de cotització triada, podran aplicar-se sobre la quota per contingències comunes, inclosa la incapacitat temporal, i per un període màxim de fins a 12 mesos, fins a completar un període màxim de 18 mesos després de la data d'efecte de l'alta:\nb) Una reducció equivalent al 30% de la quota durant els 3 mesos següents al període assenyalat a la lletra a).\n2.- Treballadors menors de 30 anys, o dones menors de 35 anys, que causin alta inicial o que no hagin estat en situació d'alta en els 2 anys immediatament anteriors en el RETA.\n3.-Treballadors amb un grau de discapacitat igual o superior al 33%, víctimes de violència de gènere i víctimes de terrorisme, que causin alta inicial o que no hagin estat en situació d'alta en els 2 anys immediatament anteriors en el RETA.\nReducció equivalent al 80% de la quota, inclosa la incapacitat temporal, durant els 12 primers mesos immediatament següents a la data d'efecte de l'alta.\nAmb posterioritat al període inicial de 12 mesos previst en els dos supòsits anteriors, i amb independència de la base de cotització triada, podrà aplicar-se una bonificació del 50% sobre la quota per contingències comunes, inclosa la incapacitat temporal, durant 48 mesos fins a completar un període màxim de 5 anys des de la data d'efecte de l'alta.\nB) TREBALLADORS AUTÒNOMS QUE ESTIGUIN DE BAIXA PER MATERNITAT O PATERNITAT, ADOPCIÓ, GUARDA AMB FINALITATS D'ADOPCIÓ, ACOLLIMENT, RISC DURANT L'EMBARÀS O RISC DURANT LA LACTÀNCIA NATURAL.\n100% de la quota que resulti d'aplicar sobre la base mitjana que tenia el treballador en els 12 mesos anteriors a la data en què es va acollir a aquesta mesura el tipus de cotització obligatori que correspongui per raó de l'activitat. Aquesta bonificació serà compatible amb la que estableix el Reial decret llei 11/1998.\nLa durada serà durant el període de descans; un mes com a mínim.\nArticle 38 de la Llei 20/2007, d'11 de juliol, de l'Estatut de l'empleat autònom, modificada per la Llei 6/2017, de 24 d'octubre, per la qual es modifica i actualitza la normativa en matèria d'autoocupació i s'adopten les mesures de foment i promoció del treball autònom i de l'economia social.\nC) TREBALLADORES AUTÒNOMES QUE ES REINCORPORIN A LA FEINA EN DETERMINATS SUPÒSITS.\nLes treballadores autònomes que hagin cessat en l'activitat per maternitat, adopció, guarda amb finalitats d'adopció, acolliment i tutela i tornin a fer una activitat per compte propi en els dos anys següents a la data de cessament.\nTindran de quota fixa per contingències comunes, inclosa IT, 50 euros mensuals.\nArticle 38 bis de la Llei 20/2007, d'11 de juliol, de l'Estatut de l'empleat autònom, modificada per la Llei 6/2017, de 24 d'octubre, per la qual es modifica i actualitza la normativa en matèria d'autoocupació i s'adopten les mesures de foment i promoció del treball autònom i de l'economia social.\nBonificació a treballadors per compte propi o autònoms per conciliació de la vida professional i familiar vinculada a la contractació.\nModificació de la Llei 20/2007, d'11 de juliol, de l'Estatut del treball autònom.\nS'afegeix un nou article 30 a la Llei 20/2007 per bonificar treballadors per compte propi o autònoms per conciliació de la vida professional i familiar vinculada a la contractació.\nEls treballadors per compte propi o autònoms tindran dret, per un termini de fins a dotze mesos, a una bonificació del 100% de la quota d'autònoms per contingències comunes.\nTenir al seu càrrec un familiar, per consanguinitat o afinitat fins al segon grau inclusivament, en situació de dependència, degudament acreditada.\nTenir al seu càrrec un familiar, per consanguinitat o afinitat fins al segon grau inclusivament, amb paràlisi cerebral, malaltia mental o discapacitat intel·lectual amb un grau de discapacitat reconegut igual o superior al 33% o una discapacitat física o sensorial amb un grau de discapacitat reconegut igual o superior al 65%, quan aquesta discapacitat estigui degudament acreditada, sempre que aquest familiar no exerceixi una activitat retribuïda.\nD) Requisits i obligacions:\nEstar i romandre d'alta en el règim especial de la Seguretat Social de treballadors per compte propi o autònoms.\nContractació d'un treballador, a temps complet o parcial, que s'haurà de mantenir durant tot el període de gaudi de la bonificació. En tot cas, la durada del contracte haurà de ser de tres mesos com a mínim des de la data d'inici del gaudi de la bonificació. El contracte a temps parcial no es podrà subscriure per una jornada laboral inferior al 50% de la jornada d'un treballador a temps complet comparable.\nMancar de treballadors assalariats en la data d'inici de l'aplicació de la bonificació i durant els dotze mesos anteriors, excepte en el cas d'un treballador contractat mitjançant un contracte d'interinitat per a substitució del treballador autònom per maternitat, paternitat, adopció o acolliment, risc durant l'embaràs o la lactància.\nEn tot cas, el treballador autònom que es beneficiï de la bonificació s'haurà de mantenir d'alta a la Seguretat Social durant els sis mesos següents al venciment del termini de gaudi de la bonificació.\nEn cas d'incompliment de les obligacions i els requisits anteriors, el treballador autònom estarà obligat a reintegrar l'import de la bonificació gaudida.\nBonificació del 100% de la quota d'autònoms per contingències comunes que resulti d'aplicar a la base mitjana que tenia el treballador en els dotze mesos anteriors a la data en què es va acollir a aquesta mesura el tipus de cotització mínim de cotització vigent en cada moment establert en el règim especial de treballadors per compte propi o autònoms. Si el treballador fa menys de 12 mesos què està donat d'alta en el règim especial de la Seguretat Social de treballadors per compte propi o autònoms, la base mitjana de cotització es calcularà des de la data d'alta.\nEls beneficiaris de la bonificació tindran dret a gaudir-la una vegada per cada subjecte causant (menor de 7 anys a càrrec o familiar dependent a càrrec).\nAquesta bonificació serà compatible amb la resta d'incentius a la contractació per compte d'altri, d'acord amb la normativa vigent.\nF) Altres característiques:\nNo serà procedent el reintegrament de la bonificació en cas d'extinció quan estigui motivada per causes objectives o per acomiadament disciplinari, quan siguin reconeguts com a procedents, ni en els supòsits d'extinció causada per dimissió, defunció, jubilació o incapacitat permanent total, absoluta o gran invalidesa del treballador o resolució durant el període de prova. Quan sigui procedent el reintegrament, quedarà limitat exclusivament a la part de la bonificació gaudida al contracte l'extinció del qual s'hagi produït en supòsits diferents dels previstos en el paràgraf anterior.\nSi el menor que va donar lloc a la bonificació compleix 7 anys abans d'acabar el gaudi de la bonificació, es podrà mantenir fins a arribar al període màxim de dotze mesos previst, sempre que es compleixin la resta de condicions.\nArticle 30 de la Llei 20/2007, modificada per la Llei 6/2017, de 24 d'octubre.\nLlei 6/2017, de 24 d’octubre, de reformes urgents del treball autònom. (PDF. 416 KB)\nLlei 20/2007, d'11 de juliol, de l'Estatut del treball autònom. (PDF, 688 KB)


QUÈ T'ANAVA A DIR: La gran tasca solidària de Calafell contra el Càncer\nEn un dia esplèndid el Port de Segur de Calafell va acollir la sortida i la meta de la III Cursa de la dona on hi van participar més de 2.500 persones de totes les edats. Una setmana abans ja s'havien esgotat les subcripcions. Aquesta és una cursa solidària que va poder recaptar 14.350 euros que es destinaran a diferents entitats per lluita per aquesta lacra universal. En aquest cursa es podia veure persones de totes les edats, a peu, en bici, corrent a peu i alguns fins i tot en cotxet de nadons. Una cursa que implica moltes persones i entitats públiques i privades que la fan possible un any mes. S'espera que el proper any en pugui ser més per culpa de les restriccions i de la inseguretat que encara provoa la covid per a moltes persones. Aquesta és una feina anònima, en silenci, de formigueta, d'anar fent xarxa aquí i allà per aconseguir el màxim suport. Hi havia gent de tota la comarca, però molts eren de Calafell. La majoria eren dones, però també hi havien homes. Molts anaven amb la samarreta oficial, però altres van optar per altres samarretes per participar en aquesta cursa. Una gran cursa que va unida a moltes altres activitats com poden suport emocional, xerrades, tallers i molts altres que fan d'aquesta entitat calafellenca una de les més consolidades en aquest tema a les nostres contrades. Són moltes persones. Tothom i aporta el seu granet de sorra fins aconseguir grans fites. Moltes felicitats per la feina feta i endavant. Els 4 km de la cursa, caminada es va omplir de rosa durant una hora d'un matí esplèndid.\nPublicat per Què t'anava a dir a 13:12


#CulturaACasa per acompanyar el veïnat de Gandia durant el confinament – Pressupostos partipatius 2021\n#CulturaACasa per acompanyar el veïnat…\nDes del departament de Cultura i Participació Ciutadana de l’Ajuntament de Gandia ens hem proposat acompanyar-vos en este confinament, necessari per a preservar la nostra salut. La Cultura és un dels sectors que més tardarà a recuperar la seua normalitat, però gràcies a les noves tecnologies podem aconseguir que la creativitat no s’ature i gaudir d’espectacles des de les nostres cases. Per este motiu, hem posat en marxa una completa programació de tallers i espectacles que podràs gaudir en les nostres xarxes socials.\nEls seguidors dels perfils de Facebook e Instagram de Cultura Gandia poden gaudir cada dia de tallers de fotografia, cuina, trobades d’art, actuacions musicals o espectacles teatrals. Professionals, grups de música i companyies de teatre de Gandia són els encarregats de donar vida a esta nova programació cultural virtual, que podeu gaudir des de les vostres coses.\nDilluns va tindre lloc una trobada d’art urbà amb els artistes Flug, Elisa Capdevila, Flug i Rosa Fuster. Dimarts es desenvolupa el taller Fotografia confinada a càrrec de Pere Huerta, professor de la UPG. Dimecres és el torn del teatre amb els Dimecres a escena amb l’actuació de companyies locals. Dijous Cuinem amb tu, de la mà d’Empar Rodríguez. Divendres, Lorena Gorrita professora de la UPG ofereix el taller Veinart. Dissabte és el torn dels Vermuts musicals, amb actuacions de grups locals i per últim els diumenges, s’han organitzat actuacions per al públic infantil. A banda de les activitats esmentades la programació comptarà també amb monòlegs, poesia i algunes de les activitats previstes al programa Cultura als Barris, desenvolupat pel departament de Participació Ciutadana.\nA més a més, teniu la possibilitat de participar activament en tots els tallers i enviar-nos fotografies amb el vostre resultat, que publicarem després en els perfils de facebook e Instagram de Participa Gandia. Molts veïns/veïnes de Gandia ens han enviat ja les imatges realitzades seguint les instruccions del taller de Fotografia Confinada o testimoni de com han quedat les receptes de cuina elaborades en el taller de Cuinem amb tu.\nL’objectiu d’esta campanya #CulturaACasa que durarà mentre estiga decretat l’estat d’alarma és d’una banda, difondre la cultura generada a la comarca a través de les xarxes socials, i d’altra, intentar fer més entretingut el confinament del veïnat de Gandia que està demostrant un compromís social i responsabilitat exemplars.\nIgualment, cal recordar que des del mateix departament es manté en marxa la campanya #SeparemPerUnir que convida a la ciutadania a enviar imatges del seu confinament, que formaran part d’una exposició el dia de demà.\nDes d’ací, volem donar les gràcies a tots els veïns i veïnes de Gandia que estan seguint les recomanacions sanitàries i estan quedant-se a casa, aconseguint que aquesta pandèmia s’ature com més prompte possible. Volem també mostrar el nostre suport als sanitaris i altres professionals i voluntaris que estan lluitant en primera línia amb esta malaltia. I com no, el nostre condol a totes les famílies que malauradament han perdut algun familiar víctima del COVID 19.\n#unidespodemaconseguirho #joemquedeacasa #culturaacasa #conectemelsbarris\nTags: acivitats barris gandiaactivitats culturals gandiaconfinament gandia activitatscultura a casa gandia programacioestat alarma gandiaparticipacio ciutadana gandia\nPreviousPrevious post:Unides podem aconseguir-ho!!NextNext post:El teixit associatiu de Gandia tindrà un paper fonamental en la dinamització dels barris després de la pandèmia


L’estudi de llarga durada de poblacions de papallones al Brull reprèn la seva activitat - Ajuntament del Brull\nData i hora oficials: 25/07/2021 20:52\nL’estudi de llarga durada de poblacions de papallones al Brull reprèn la seva activitat\nDesprés d'una aturada obligada per la pandèmia de la COVID19, la històrica sèrie de dades poblacionals de papallones diürnes del Brull ha pogut reprendre la seva activitat. El Brull compta amb un dels 113 itineraris actius de recompte de poblacions de papallones que formen part del projecte BMS (Butterfly Monitoring Scheme) coordinat pel Museu de Granollers.\nL'any 2020 és l'onzè any consecutiu d'estudi a la zona del Torrent de Can Rovira a El Brull, on fins ara s'hi ha comptabilitzat més de 21.000 papallones de 82 espècies diferents. Les tres papallones més abundants són, amb diferència, l'Escac ibèric, la Bruna de prat i la Saltabardissa europea, molt fàcils de veure en grans quantitats de juliol a principis de setembre.\nLa durada de la sèrie de dades (11 anys) i la seva situació estratègica al Montseny han fet que El Brull hagi tingut preferència a l'hora de ser un dels primers llocs on s'ha reprès l'activitat, seguint estrictament les normes sanitàries per a la seguretat de tothom.\nLes papallones són grans indicadors de l'estat i l'evolució d'un paisatge, i en el cas del Brull permeten fer una radiografia molt acurada d'alguns factors clau de l'evolució del paisatge i l'efecte que té sobre la biodiversitat. Amb el temps, les dades de les poblacions de papallones del Brull s'han anat convertint en un testimoni dels efectes negatius de l'abandonament de l'activitat agrícola i silvícola sobre una gran quantitat d'espècies animals i vegetals del nostre entorn.


El primer cafè: sopar de la fam, homenatge als represaliats, adéu al POUM\nsopar de la fam, homenatge als represaliats, adéu al POUM\nla coordinadora de Mans Unides a Igualada, Dolors Mateu, ens explica com és l'escola de Ghana que s'ajudarà a rehabilitar amb el sopar de la fam que organitza l'entitat. És demà dissabte a les nou del vespre a les Escolàpies. El Xavier Ribera comenta el sopar del Rei Joan Carles I amb Obama i parlem de salut a l'escola amb el Jordi Baroja.\nel director dels serveis territorials del departament d'interior a la Catalunya Central, Carles Llusà, ens parla de l'acte d'homenatge als represaliats de demà a les 18.00h al Museu de la pell. Finalment, abans de la cultura fem tertúlia al voltant del POUM amb el dissenyador Jordi Ribaudí (amics del rec), el president del gremi de construccions de l'Anoia, Francesc Sabaté, el president de la Unió Empresarial de l'Anoia, Ramon Felip i el president de la UBIC, Jordi Martínez.


Els socorristes de tot el litoral català reivindiquen la dignificació del sector | Nova Ràdio Lloret\nJoel Da Silva, aquest matí\nEls socorristes del litoral català reivindiquen la dignificació del sector. A través de la plataforma SOS Socorristes, reclamen una millora del conveni i que s’actualitzi la regulació de les platges que data de 1972.\nDes de Lloret, el portaveu és el coordinador de Proactiva a la vila, Joel Da Silva, que reconeix que la situació a Lloret és millor que en molts altres municipis on critiquen, sobretot, el poc personal que hi ha en algunes zones per a grans extensions de platja.\nPel que fa al conveni laboral, fins ara cada empresa tenia el seu, i des d’aquest any el col·lectiu està sota el conveni d’instal·lacions esportives estatals, que no fa referència a la platja. El sector, per tant, reclama un conveni propi.\nDe moment, van per bon camí. Per fer sentir la seva veu i donar a conèixer la seva situació, socorristes de tot el litoral català es van concentrar divendres passat a la plaça Sant Jaume de Barcelona. I la Generalitat els ha citat per aquesta setmana. Joel Da Silva ha explicat que ara caldrà esperar com va la negociació amb el Govern català i ha afegit que des de Proactiva donen suport a la reivindicació.\nEl coordinador a Lloret ha afegit que el servei de socorrisme a la destinació s’allarga cinc mesos: des de mitjan maig fins a mitjan octubre, de manera que, al costat de Barcelona, Lloret és el municipi del litoral català on el servei de socorrisme està operatiu durant més temps. El motiu és l’elevat nombre de banyistes que hi ha a la destinació, així com la voluntat de servei per part de l’Ajuntament.\nArticle anteriorS’obren les inscripcions en línia per als cursos dels centres cívics\nArticle següentBDBH – 04 SETEMBRE 2018


La Diputació de Castelló se suma a la lluita contra el suïcidi\nEl primer pas és la realització d’unes jornades de conscienciació de la mà de ‘El Teléfono de la Esperanza’\ndimarts, 7 de setembre 2021 - 09:44h\nL’augment de les xifres de suïcidis a Espanya, atribuïdes en la seua major part a l’estat de pandèmia, ha unit a la Diputació de Castelló i a 'El Teléfono de la Esperanza' sota un mateix objectiu: desemmascarar els problemes de salut mental i posar-li fre a l’escalada de casos de suïcidi a les comarques de Castelló.\nAmb este objectiu s’han programat per a este mateix dimecres i dijous dos jornades ‘on line’ obertes al públic en el qual persones expertes en la matèria compartiran les pautes necessàries per a abordar el problema d’arrel i que no derive en mals majors.\nSe’n posarà especialment l’accent en què tothom és necessari per a aturar esta xacra, perquè de fet són les persones més pròximes a les víctimes les que poden detectar de forma precoç el problema i atendre els casos en les primeres fases d’ideació suïcida. Per a això es treballarà en què, d’una vegada per totes, es desterre la idea que només els professionals de la salut mental hi poden intervindre.\nLa vicepresidenta de la Diputació, Patricia Puerta, ha presentat la programació de les jornades del costat de la vicepresidenta de 'El Teléfono de la Esperanza' Castelló, María Jesús García; i el responsable de programes Eustaquio Barreda. Tal com s’ha explicat en roda de premsa, el contingut d’esta iniciativa es dividirà en tres blocs diferents.\nEl primer d’ells tractarà la detecció, la prevenció i el tractament del suïcidi; el segon profunditzarà en la conscienciació de la societat i les institucions; i l’últim posarà l’accent en el suport a les persones supervivents.\nEls col·loquis estaran comandats pel propi Barreda, el cap de servei de Salut Mental del Consorci Hospitalari de Castelló, Rafael Mora, la psiquiatra de la Unitat de Salut Mental Infantil i de l’Adolescència de l’Hospital de la Ribera Asunción Beltrán i la psicòloga Carmen Tolós.\nPer a Patricia Puerta, accions com esta són «fonamentals» perquè donen visibilitat a un problema «del que poc es parla, però que cada dia més el tenim més present».\n«Està en cosa de totes i tots que açò no acabe derivant en una pandèmia silenciosa que ens explote a les mans. Hem de parlar d'això ja i previndre-ho».\nDes de 'El Teléfono de la Esperanza', la seua vicepresidenta María Jesús García ha continuat el fil argumentant que «cal que trenquem el tabú que envolta al suïcidi, posar-lo en l'agenda pública i donar a tota la ciutadania pautes vàlides per a pal·liar i fer disminuir esta problemàtica».\n«Amb estes activitats busquem formar sobre el suïcidi, què hi ha darrere, quins sentiments té, com es pot previndre i com podem actuar».\nPatricia Puerta ha convidat a tothom a què participen en les dos jornades i ha agraït a 'El Teléfono de la Esperanza' «la gran labora social de prevenció» que venen realitzant a Castelló des de la seua constitució en el 2001. Les jornades se celebraran coincidint en la setmana del Dia de la Prevenció del Suïcidi, que serà el dia 10.\n"La Llançadora Connecta Ocupació torna a l'octubre a Alacant" "Els okupes abandonen un poble després de les protestes veïnals"\nSuïcidi - Intent de suïcidi Diputació de Castelló


Política de privacitat - Disseny a punt, Masquefa\nTexte legal, política de privacitat.\nEn compliment amb el deure informació recollit en article 10 de la Llei 34/2002, d’11 de juliol, de Serveis de la Societat de la Informació i del Comerç Electrònic, a continuació es reflecteixen les següents dades: L’empresa titular del domini web és Disseny apunt, amb domicili a aquests efectes en avinguda catalunya, 13 Local 1, Masquefa 08783 amb C.I.F.: 36576879W inscrita en el Registre Mercantil de Barcelona amb Correu electrònic de contacte: info@dissenyapunt.com. Telèfon 93.772.61.15.\nPer visitar la nostra pàgina Web, no cal subministrar cap informació personal. No obstant això, si vostè desitja més informació sobre els nostres productes, haurà d’emplenar el nostre formulari de recollida de dades per poder donar curs a la seva sol·licitud. Només vostè és el responsable de la veracitat de les dades proporcionades. Les dades facilitades per vostè passaran a formar part d’un fitxer, el responsable del qual és Disseny a punt i tal com li informem al peu del formulari, vostè pot exercir els seus drets d’accés, cancel·lació, oposició i rectificació de les dades en el nostre fitxer dirigint-se a la nostre empresa o a la nostra adreça de correu electrònic de contacte. El tractament de les dades personals dels usuaris és conforme a les disposicions de la L.O. 15/99 de 13 de desembre de Protecció de Dades de Caràcter Personal, així com al Reglament 994/99 de Mesures de Seguretat.\nAquest lloc web conté materials realitzats per la nostra empresa amb finalitats únicament informatives. L’usuari ha de tenir en compte que a causa dels avanços en innovació, recerca, així com la posada al mercat de nous productes, dits materials poguessin no reflectir la informació més recent sobre les qüestions analitzades. Així mateix, aquests materials poden ser modificats, desenvolupats o actualitzats sense notificació prèvia. De la mateixa manera qualsevol dels serveis prestats, fins i tot la pròpia web podrà ser interrompuda per la nostra empresa. Els materials continguts en aquest lloc web no poden ser considerats, en cap cas, com a substitutius d’assessorament o d’una altra naturalesa. L’accés a aquests materials no pretén constituir ni implica relació alguna entre professional i client, ni qualsevol altre tipus de relació de confiança o professional entre la nostra empresa i l’usuari d’aquest lloc web. Per això, l’usuari no ha d’actuar sobre la base de la informació continguda en la mateixa, sense recórrer prèviament al corresponent assessorament professional. Així mateix, l’usuari no ha d’enviar a la nostra empresa cap tipus d’informació confidencial sense haver-ho consultat prèviament i haver rebut autorització expressa i per escrit per remetre aquesta informació. La creació de vincles d’hipertext amb la nostra web requerirà la nostra autorització prèvia i per escrit. Així mateix declina tota responsabilitat que pugui derivar-se del contingut, publicitat, productes o serveis que estan disponibles en altres Webs enllaçades amb la nostra. Les sol·licituds d’autorització hauran de remetre’s a la nostre adreça de correu electrònic de contacte. Qualsevol ús indegut que es realitzi en aquesta matèria constitueix una infracció legalment sancionable.


Lloguer Lloguer turístic per a tota la familia Girona Baix Empordà\nLloguer turístic per a tota la familia\nTerreny\t1.599 m2\nLa casa Torre Gavarres està situada a la part superior dels turons de les Gavarres i té vistes a paisatges verds, al cor de la Costa Brava. Aquesta casa funcional de 2 nivells us espera en un entorn privat i tranquil, amb una gran terrassa, piscina climatitzada tancada de 5x10m i un jardí amb nivell. Hi ha 4 dormitoris al nivell superior, inclosos un dormitori principal amb un preciós balcó, 3 banys. A la planta principal, gaudireu d un ampli saló-menjador amb accés directe a una gran terrassa amb piscina, 1 bany i una cuina oberta totalment equipada amb bar. Totes les habitacions, la piscina i la terrassa tenen vista al sud, amb impressionants vistes panoràmiques de les muntanyes. Gaudirà de les llargues tardes assolellades al costat de la piscina o a la bonica terrassa on poder relaxar-se. + Vegeu més informació a la nostra secció de Lloguer turístic. https://imisacostabrava.icnea.net/propiedad.aspx?h=1012&idi=1


El TIL no és un problema polític – El Periscopi\nProfessor de la UIB. Director del Departament de Pedagogia i Didàctiques Específiques (UIB)\nBernat Sureda 23/09/2014\nEl TIL no és un problema polític\nBé, el que vull dir és que no és la funció dels representants polítics dir com s’ha de millorar el coneixement de l’anglès. Tampoc no ho és la de dir com produir més patates o com operar d’apendicitis, per exemple. Els polítics han de marcar els objectius i, si realment els volen aconseguir, han de recórrer als tècnics. Han d’encarregar als que estan formats i coneixen el tema, el disseny de la millor estratègia per aconseguir els objectius desitjats. Aleshores el debat sobre com fer-ho esdevé bàsicament una discussió erudita i tècnica basada en arguments científics i avaluacions rigoroses.\nSi acceptam l’argument anterior i l’aplicam al TIL són evidents algunes consideracions. En primer lloc una sèrie de persones sense cap formació tècnica, sense fonamentar-se en cap estudi previ, ni en la opinió dels experts, decideixen que la millor manera d’incrementar el nivell de coneixement de l’anglès és fent en aquesta llengua algunes assignatures del currículum. Advertits pels Tribunals de justícia de que l’aplicació era precipitada, no fan cas i aproven un decret llei per imposar l’entrada en vigor. Fins hi tot s’estranyen de que els especialistes i professionals que han d’aplicar la norma els hi diguin que allò no funcionarà i ells els amenacen, insulten i expedienten.\nAl contrari del que seria normal en el cas de una reforma educativa, no s’espera a tenir el professorat format ni els recursos necessaris, es desmunten les unitats encarregades d’avaluar els resultats i es difonen dades sense possibilitat de ser contrastades. En qualsevol procés que impliqui modificar la pràctica educativa el que cal fer es crear equips de suport amb persones formades i que puguin ajudar als que han d’aplicar la reforma. Amb el TIL no tan sols no hi ha persones de suport per resoldre dificultats i ajudar als docents sinó que es prescindeix de bona part dels inspectors que podrien ajudar i orientar.\nFa poc, defensant la inadequació del TIL per millorar el coneixement de l’anglès, m’acusaren de catalanista. No vaig entendre que té a veure el que afirmen els especialistes sobre la didàctica de l’anglès amb el que serien els meus sentiments d’identitat nacional. Sols hi ha una explicació possible de la relació entre la qualificació de catalanista que em feien i la meva observació sobre la inadequació del TIL per millorar l’ensenyament de l’anglès: no es pretén millorar l’anglès sinó perjudicar el català. Per aquest motiu les objeccions a la forma de millorar el coneixement de l’anglès són interpretades com una defensa del català. Tan sols així s’explica tanta ineficàcia en aconseguir els objectius declarats. Des del punt de vista científic l’eficàcia del TIL per aconseguir els objectius no confessats no s’hauria de comprovar mirant si millora el nivell d’anglès sinó com disminueix el coneixement i l’ús del català.\nSentència TIL, doble irresponsabilitat\nUn nou espectacle


La ILP hipotecària comença a recollir signatures i fedataris online - Social.cat\nPer primera vegada es poden recollir signatures i fer-se fedatari online per a una Iniciativa Legislativa Popular\nDijous, 3 de maig de 2012 | 17:30 h\nA partir d'aquest 3 de maig, el Grup promotor de la Iniciativa Legislativa Popular (ILP) Hipotecària format per CCCO-Catalunya, la Confederació d'Associacions Veïnals de Catalunya (CONFAVC), l'Observatori DESC, la Plataforma d'Afectats per la Hipoteca, la Taula del Tercer Sector i la UGT-Catalunya comença el procés per recollir signatures electròniques i perquè tothom que ho vulgui pugui fer-se fedatari mitjançant la pàgina web de la ILP.\nAquesta és la primera vegada a Espanya que es podran recollir signatures online i fer-se fedatari - persones que DONEN FE de l'autenticitat de les signatures- per a una ILP. Cal destacar que és obligatori que els fedataris tinguin nacionalitat espanyola i no tinguin antecedents penals. Per aquesta ocasió s'ha comptat amb la col·laboració de Mifirma.com per a poder posar en marxa el dispositiu necessari i complir tots els requisits legals per a poder recollir signatures online.\nTotes les persones que vulguin signar i fer-se fedatàries online de la ILP hipotecària hauran d'accedir al web www.quenotehipotequenlavida.org. Per aquests tràmits serà imprescindible disposar d'un lector de DNI electrònic o d'un certificat digital instal·lat a l'ordinador que certifiqui l'autenticitat de les dades personals davant de l'Administració.\nLa utilització d'una signatura electrònica per a aquest tipus d'iniciatives es troba prevista en la legislació espanyola des de l'any 2006 i, de fet, s'ha utilitzat el DNI electrònic amb anterioritat per signar altres propostes legislatives.\nEl passat 23 d'abril va començar oficialment la recollida de les més de 500.000 signatures que són necessàries perquè la ILP hipotecària sigui admesa al Congrés dels Diputats. Aquesta ILP demana un canvi en la legislació hipotecària amb la finalitat de regular la dació en pagament retroactiva, paralitzar els desnonaments i promoure el lloguer social.


El relleu en el servei del transport sanitari no medicalitzat s'e\nEl relleu en el servei del transport sanitari no medicalitzat s'endarrereix\nEl relleu en el servei del transport sanitari no medicalitzat s'endarrereix. Així ho ha comunicat al SAAS l'UTE guanyadora del concurs, formada per Ambulàncies Carlemany, Valira i l'espanyola Egara. La causa és el retard en la fabricació de les ambulàncies. El SAAS garanteix el servei.\nLa nova concessionària dels transport sanitari no medicalitzat no començarà el servei en els terminis previstos en el concurs.\nEls 140 dies des de la data d'adjudicació per estar operativa es compliran a meitat d'aquest mes i l'UTE formada per Ambulàncies Carlemany, Ambulàncies Valira i l'espanyola Egara, batejada com a Andorrana de Transport Sanitari, ATS, ja ha informat al SAAS que no arribarà a temps.\nSegons les fonts consultades, s'endarrerirà encara un mes o mes i mig. La raó cal buscar-la en la impossibilitat de disposar de les onze ambulàncies noves que han d'arribar d'Alemanya i que s'han endarrerit per la manca de components a escala mundial.\nL'UTE considera que es tracta d'una raó de força major i així ho hauria entès també el SAAS, que en qualsevol cas garanteix el servei. Quant a la vintena de treballadors actuals d'Ambulàncies del Pirineu, la nova concessionària ja ha mantingut una reunió informativa amb ells, ja que, segons el plec de bases del concurs, ATS ha d'assumir tot el personal quan comenci a operar.